駿發花園

駿發花園係香港房屋協會嘅出租屋邨同埋「市區改善計劃」屋苑，喺香港九龍油麻地新填地街、東莞街、澄平街同埋眾坊街交界。屋苑總共有五座，其中四座用嚟賣，有896個單位，另外一座用嚟出租，有668個單位。

背景 
駿發花園前身係由霍英東起嘅公眾四方街唐樓群。塊地係1953年嗰陣，霍英東同嘉道理家族買嘅，呢個項目對日後香港嘅地產發展有好深遠嘅影響，佢係第一個項目有售樓書安排，又係第一個樓盤引入分期付款嘅制度，呢兩個模式後來畀好多發展商仿效，漸漸變成咗香港賣樓嘅規矩。

房協喺1970年代推出「市區改善計劃」，政府當時將油麻地利達街同祥瑞街嘅重建項目(利達街同祥瑞街已經喺重建時消失)，交咗畀房協籌辦，同埋起樓。房協喺嗰度起咗駿發花園第一期嘅四座樓，即係第一同二座，喺1991年起好，係出售單位，同年第五座亦都起好，但係佢係出租單位。第二期，包括第三同四座就係出售單位，喺1995年起好。

油麻地

en:Yau Ma Tei#Public housing